जम्‍मू। पाकिस्‍तान की तरफ से लगातार चौथे दिन भी अंतरराष्‍ट्रीय बॉर्डर पर स्थित इलाकों पर गोलीबारी जारी है। बॉर्डर सिक्‍योरिटी फोर्स (बीएसएफ) की ओर से भी लगातार इसका जवाब दिया जा रहा है। इन सबके बीच बीएसएफ की ओर से करीब एक मिनट का वीडियो जारी किया गया है। इस वीडियो में बताया गया है कि कैसे पाकिस्‍तानी सैनिक अब एक नई टेक्निक का प्रयोग अपने इरादों को पूरा करने के लिए कर रहे हैं। बीएसएफ ने इस टेक्निक को उस समय नोटिस किया जब पिछले गुरुवार को पाकिस्‍तान की फायरिंग में उसके जवान सीतराम उपाध्‍याय शहीद हो गए थे।